Testul COVID-19 îi oprește pe români să-și facă vacanțele în Grecia. Unde aleg românii să călătorească.
Până la obligativitatea testului COVID, rezervările pentru Grecia au ajuns la 75% din nivelul anului trecut. Ionuţ crede că lucrurile au devenit prea complicate să mai meargă în Grecia. Rezervările pentru Bulgaria şi România au crescut cu 50%, respectiv 80% faţă de Grecia.
Ionut este fanul vacanţelor, mergea în fiecare an cu familia în 3-4 sejururi. Deşi a aşteptat mult să bifeze Grecia anul acesta, schimbările de peste noapte ale grecilor l-au făcut să se reorienteze.Rezervările românilor pentru Grecia au scăzut cu 85% faţă de anul trecut, deşi o luaseră pe trend ascendent. Până la obligativitatea testului de COVID-19, ajunseseră la 75% din nivelul anului trecut.Cererea pentru vacanţe în România şi Bulgaria a crescut cu 80%, respectiv 50% faţă de cererea pentru Grecia.Anual aproximativ 300 de mii de români vizitau Grecia şi peste un milion, Bulgaria."M-am gândit la Grecia că e mai aproape şi e mai uşor cu maşina. Dar momentan şi Grecia pare că nu mai funcţioneză. Mi-a mai rămas Bulgaria, o ţară care să-mi permită să merg acolo fără să am limitări", spune Ionuț, turist. "Rezervările chiar explodaseră. Chiar erau spectaculos de multe. Însă, imediat când s-a făcut anunţul cum că la intrare în Grecia ai obligativitate să prezinţi acest test, vânzările au scăzut cu peste 85%, aproape că s-au oprit", mărturisește Lucian Bădîrcea, CEO Iri Travel.